François Villon

« Ej su François, chou qui m’poése,
Nè prés d’Paris à Pontoése,
Pi d’unne corde d’unne toése
Min cou i sauro chou qu’min tchu i poése. »
— Quatrain foait per Villon in atindant d’ète pindu, 1463.

François Villon, nè in 1431 (à Paris ?) pi mort aprés 1463, il o ‘tè un poète franchoés d’el fin d’ech Moéyin Age.

 Ès vie 
Écolier d’echl’Universitè d’Paris, moaite d’el Fatchultè d’ches Arts ed Paris dès ses 21 ans, i mangne à ch’kminchmint unne vie d’étudiant point dischiplinnè d’ech Wartier Latin. À 24 ans, i tue un prète dins unne baston pi i s’in vo loin d’Paris. Anmnistiè, i s’in vo à nouvieu un ain pus tard, aprés ch’cambriolage d’ech Colège ed Navare. Atcheuillè à Bloés à l’court d’ech prinche-poète Charles d’Orléans, i n’pervient mie à y foaire carière.

Aprés cha, i mangne unne vie miséreuse pi érante. Il est imprisonnè à Meung-su-Loére pi libérè à ch’momint d’el vnue d’Louis XI, i rvient à Paris aprés sis ains d’absinche. Mais il est coére artè por unne baston pi condannè à ète pindu. Aprés apèl, ch’Parlmint i casse ech jujmint moais il est banni pour dis ains ; il o 31 ans, os est in 1463. Aprés cho, os n’sait mie quoé-jou qu’il est dvenu, os perd ès trake.

Catégorie:Poète